...पर मेरा सांवरिया कभी ना रूठे: दयाराम
हिंदू सेवा समिति के तत्वावधान में स्थानीय फाफरिया हनुमानजी मंदिर में आयोजित नानी बाई का मायरा कार्यक्रम के तहत शनिवार को कथावाचक दयाराम महाराज की सानिध्यता में कथा का आयोजन हुआ।
इस अवसर पर दयाराम महाराज ने कहा कि इंसान को रिश्ता नरसी भगत की तरह रखना चाहिए, क्योंकि भगवान के साथ बनाया गया रिश्ता अमर हो जाता है। संकट के समय में प्रभु उस रिश्ते को निभाने के लिए हमेशा नरसी भगत की तरह हमारे भी साथ खड़े रहते है। उन्होंने कहा कि अच्छे संस्कार एवं भारतीय संस्कृति सत्संग कथाओं के माध्यम से प्राप्त होती है। उन्होंने बच्चों को भी कथावाचन में लाकर संस्कारित बनाने की बात कही। महाराज ने कहा कि सत्संग के माध्यम से बच्चों में सद्विचार आते है और वे जीवन को सही मार्ग पर ले जाने के योग्य बन जाते है। कथा के दौरान पंडित ग्यारसीलाल शर्मा ने भजनों के माध्यम से श्रद्धालुओं को भाव-विभोर कर दिया। इस अवसर पर संत हीरादास, हिंदू सेवा समिति के अध्यक्ष दिनेश दवे, डा. घनश्याम व्यास, केदार बोहरा, जेआर भाटी, राजेश सोलंकी, मंजू भाटी, सांवलसिंह राव, हरिशंकर दवे, जगदीश जाट, हीरालाल माली, मनीषा अग्रवाल, सरिता दवे, ललित गहलोत, सुनीता खेतावत, चमन माहेश्वरी, गोपाल अग्रवाल उत्तम दर्जी सहित बड़ी संख्या में श्रद्धालु मौजूद थे।
bho_Deva hin_Deva hin_Deva